open-index/open-wikipedia-markdown huggingface dataset:
জুরাছড়ি ইউনিয়ন

**জুরাছড়ি** বাংলাদেশের রাঙ্গামাটি জেলার অন্তর্গত জুরাছড়ি উপজেলার একটি ইউনিয়ন।

## আয়তন
জুরাছড়ি ইউনিয়নের আয়তন ২৩,০৪০ একর (৯৩.২৪ বর্গ কিলোমিটার)।

## জনসংখ্যার উপাত্ত
২০২২ সালের পরিসংখ্যান অনুযায়ী ইউনিয়নের জনসংখ্যা ৯,৩৬৯জন। এর মধ্যে ৮,৮৯৯জন বৌদ্ধ, ৩৫১জন মুসলিম, ১১৪জন হিন্দু, ৫জন খ্রিস্টান ।

নৃতাত্ত্বিকভাবে ৫৬৩ জন বাঙালি, ৮,৭৬১  জন চাকমা, ৯ জন‌ মারমা, ১৩ জন তঞ্চঙ্গ্যা ও ২৩ জন অন্যান্য।

## অবস্থান ও সীমানা
জুরাছড়ি উপজেলার মধ্যাংশ জুড়ে জুরাছড়ি ইউনিয়নের অবস্থান। জুরাছড়ি উপজেলা সদর এ ইউনিয়নে অবস্থিত। এ ইউনিয়নের উত্তর-পশ্চিমে বনযোগীছড়া ইউনিয়ন, পশ্চিমে রাঙ্গামাটি সদর উপজেলার বালুখালী ইউনিয়ন, দক্ষিণে মৈদং ইউনিয়ন ও বিলাইছড়ি উপজেলার ফারুয়া ইউনিয়ন, পূর্বে দুমদুম্যা ইউনিয়ন ও বরকল উপজেলার আইমাছড়া ইউনিয়ন এবং উত্তরে বরকল উপজেলার আইমাছড়া ইউনিয়ন অবস্থিত।

## প্রশাসনিক কাঠামো
জুরাছড়ি ইউনিয়ন জুরাছড়ি উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম জুরাছড়ি থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি *জুরাছড়ি*, *কুসুমছড়ি* এবং *লুলাংছড়ি* এ ৩টি মৌজা নিয়ে গঠিত।

ওয়ার্ডভিত্তিক এ ইউনিয়নের গ্রামগুলো হল:

## শিক্ষা ব্যবস্থা
জুরাছড়ি ইউনিয়নের সাক্ষরতার হার ৩৯.৯২%। এ ইউনিয়নে ১টি মাধ্যমিক বিদ্যালয়, ২টি নিম্ন মাধ্যমিক বিদ্যালয় ও ২০টি প্রাথমিক বিদ্যালয় রয়েছে।

## শিক্ষা প্রতিষ্ঠান
;মাধ্যমিক বিদ্যালয়
* ভুবনজয় সরকারি উচ্চ বিদ্যালয়

;নিম্ন মাধ্যমিক বিদ্যালয়
* ঘিলাতলী নিম্ন মাধ্যমিক বিদ্যালয়
* সুবলং খাগড়াছড়ি নিম্ন মাধ্যমিক বিদ্যালয়

;প্রাথমিক বিদ্যালয়
* আমতলা সরকারি প্রাথমিক বিদ্যালয়
* কাঁঠালতলী সরকারি প্রাথমিক বিদ্যালয়
* কুবান বালুখালী সরকারি প্রাথমিক বিদ্যালয়
* ঘিলাতলী সরকারি প্রাথমিক বিদ্যালয়
* চালকা পাড়া সরকারি প্রাথমিক বিদ্যালয়
* জনতা আদর্শ গ্রাম সরকারি প্রাথমিক বিদ্যালয়
* ডানে জুরাছড়ি সরকারি প্রাথমিক বিদ্যালয়
* ডেবাছড়া সরকারি প্রাথমিক বিদ্যালয়
* দুরহাটছড়া সরকারি প্রাথমিক বিদ্যালয়
* নোয়াপাড়া সরকারি প্রাথমিক বিদ্যালয়
* পানছড়ি ভুবনজয় মডেল সরকারি প্রাথমিক বিদ্যালয়
* পেকপাড়া সরকারি প্রাথমিক বিদ্যালয়
* বড়মইন জুড়াছড়ি সরকারি প্রাথমিক বিদ্যালয়
* বারুদগোলা সরকারি প্রাথমিক বিদ্যালয়
* মাধবছড়া বেসরকারি প্রাথমিক বিদ্যালয়
* লুলাংছড়ি সরকারি প্রাথমিক বিদ্যালয়
* শৈয়াল পাড়া সরকারি প্রাথমিক বিদ্যালয়
* সুবলং কুসুমছড়ি সরকারি প্রাথমিক বিদ্যালয়
* সামিরা মুখ সরকারি প্রাথমিক বিদ্যালয়
* সাপছড়ি সরকারি প্রাথমিক বিদ্যালয়

## যোগাযোগ ব্যবস্থা
জুরাছড়ি ইউনিয়নে যোগাযোগেরর প্রধান মাধ্যম নৌপথ। সেক্ষেত্রে রাঙ্গামাটি সদর উপজেলার বনরুপা, তবলছড়ি অথবা রিজার্ভ বাজার লঞ্চঘাট থেকে ইঞ্জিনবোট যোগে যেতে হবে। উপজেলা সদরের অভ্যন্তরে মোটর সাইকেল এবং পানি পথে নৌকার মাধ্যমে যোগাযোগ করা হয়।

## খাল ও নদী
জুরাছড়ি ইউনিয়নের মধ্য দিয়ে প্রবাহিত হচ্ছে সুবলং খাল এবং খাগড়াছড়ি খাল।

## হাট-বাজার
জুরাছড়ি ইউনিয়নের প্রধান ৩টি হাট-বাজার হল জুরাছড়ি যক্ষ্মা বাজার, উপজেলা সদর বাজার এবং ডেবাছড়া মগবাজার।

## দর্শনীয় স্থান
* সুবলং শাখা বন বিহার
* পানছড়ি ঝর্ণা
* বড়চিবা ঝর্ণা
* মিতিঙ্গাছড়ি শীল বিহার
* আমতলী ধর্মোদ্বয় শাখা বনবিহার

## উল্লেখযোগ্য ব্যক্তিত্ব
* যক্ষ্মা মহাজন

## জনপ্রতিনিধি
* বর্তমান চেয়ারম্যান: ক্যানন চাকমা

## আরও দেখুন
* জুরাছড়ি উপজেলা
* জুরাছড়ি থানা
* রাঙ্গামাটি জেলা

## তথ্যসূত্র

## বহিঃসংযোগ

বিষয়শ্রেণী:জুরাছড়ি উপজেলার ইউনিয়ন
বিশ্ব ক্রীড়া সাংবাদিক দিবস

১৯২৪ সালের ২ জুলাই ফ্রান্সে প্রতিষ্ঠিত হয় ইন্টারন্যাশনাল স্পোর্টস প্রেস অ্যাসোসিয়েশন (এআইপিএস)। এই দিনটিকে স্মরণ করে ১৯৯৫ সাল থেকে এআইপিএস-এর অধীনস্থ সকল সদস্য দেশগুলোতে **বিশ্ব ক্রীড়া সাংবাদিক দিবস** পালন করা হয়। বাংলাদেশসহ বিশ্বের অন্যান্য দেশে প্রতি বছর দিবসটি পালিত হয়।

## ক্রীড়া সাংবাদিকতা
ক্রীড়া সাংবাদিকতা হল একটি বিশেষ ধরণের প্রতিবেদন যা ক্রীড়া সম্পর্কিত সংবাদ এবং ইভেন্টগুলির উপর দৃষ্টি নিবদ্ধ করে। ক্রীড়া সাংবাদিকরা বিভিন্ন ক্ষেত্রে কাজ করেন যেমন: মুদ্রিত মাধ্যম (সংবাদপত্র এবং ম্যাগাজিন), ডিজিটাল প্ল্যাটফর্ম (ওয়েবসাইট এবং সোশ্যাল মিডিয়া), টেলিভিশন এবং রেডিও। ছোট-বড় প্রায় প্রতিটি সংবাদ সংস্থাতে এমন লোক থাকে যারা খেলাধুলার খবর পরিবেশন করেন।

## ইতিহাস
আন্তর্জাতিক স্পোর্টস প্রেস অ্যাসোসিয়েশন (AIPS) এর ৭০তম বার্ষিকী উপলক্ষে ১৯৯৪ সালে এই দিবসটি প্রতিষ্ঠিত হয়েছিল।
১৮০০ সালের গোড়ার দিকে অভিজাত শ্রেণীর একটি গুরুত্বপূর্ণ অংশ হিসেবে ক্রীড়া সাংবাদিকতা শুরু হয়।
পরবর্তীতে সময়ের পরিবর্তনের সাথে সাথে এটি একটি নিবেদিতপ্রাণ ক্রীড়া কলাম দিয়ে সংবাদ ব্যবসায় জনপ্রিয় হয়ে ওঠে।
ক্রীড়া সাংবাদিকতা মধ্যবিত্ত ও নিম্নবিত্তদের মধ্যেও জনপ্রিয়তা অর্জন করে, যার ফলে প্রকাশনাগুলিতে আরও বেশি বিষয়বস্তু কভারেজ তৈরি হয়।

## উদ্দেশ্য ও গুরুত্ব
বিশ্ব ক্রীড়া সাংবাদিক দিবসের উদ্দেশ্য হলো ক্রীড়া সাংবাদিকদের কঠোর পরিশ্রমকে স্বীকৃতি দান, তাদের কৃতিত্বকে সম্মান করা এবং নতুনদের এই পেশায় আসতে উৎসাহিত করা।

এই দিবসটির গুরুত্ব হলো ক্রীড়া সাংবাদিকদের প্রচেষ্টার প্রশংসা করার সুযোগ এবং যারা এই পেশায় আসতে চান এমন তরুণদের অনুপ্রাণিত করা। এই দিবস বিশ্বজুড়ে খেলাধুলা সম্পর্কে জ্ঞান ছড়িয়ে দিতে সহায়তা করে। বিশ্বের গণমাধ্যম তাদের ক্রীড়া সাংবাদিকদের সম্মান জানাতে এই দিনটিকে বেছে নেয়।

## তাৎপর্য
খেলাধুলার প্রচারে ক্রীড়া সাংবাদিকদের অবদান উদযাপন এবং স্মরণ করা। ক্রীড়া সাংবাদিকদের তাদের কাজে উৎকর্ষ সাধনের জন্য উৎসাহিত করা এবং কেবল ক্রীড়া জগতের কাছেই নয়, বরং সমগ্র বিশ্বের কাছে একটি উদাহরণ স্থাপন করা। এই দিনটি বিভিন্ন ক্রীড়া সংবাদমাধ্যমের ব্যক্তিত্বদের কৃতিত্বকেও মহিমান্বিত করে। বিশ্ব শান্তির মাধ্যম হিসেবে খেলাধুলাকে জনপ্রিয় করার জন্য পেশাদাররা এই দিনটি ব্যবহার করেন।

## তথ্যসূত্র

বিষয়শ্রেণী:জুলাই উদ্‌যাপন
বিষয়শ্রেণী:আন্তর্জাতিক উদ্‌যাপন
বিষয়শ্রেণী:ক্রীড়া
মুহাম্মদ মোস্তফা কামাল রাজ

**মুহাম্মদ মোস্তফা কামাল রাজ** (জন্ম: ১০ আগস্ট) বাংলাদেশের একজন স্বনামধন্য টিভি নাটক ও চলচ্চিত্র পরিচালক নির্মাতা। তার পরিচালিত *[[প্রজাপতি (চলচ্চিত্র)|প্রজাপতি]]* মুক্তি পায় ২০১১ সালের ৭ নভেম্বর। এ চলচ্চিত্রটিতে অভিনয় করেছেন মৌসুমী, জাহিদ হাসান, মোশাররফ করিম। এ চলচ্চিত্রটি শ্রেষ্ঠ সংগীত পরিচালক, শ্রেষ্ঠ গীতিকার এবং শ্রেষ্ঠ শিল্পী (নারী) ক্যাটাগরিতে জাতীয় চলচ্চিত্র পুরস্কার লাভ করে। এছাড়া রাজের পরিচালিত চলচ্চিত্র ছায়া-ছবি (২০১৩), তারকাঁটা (২০১৪), সম্রাট (২০১৬), *[[যদি একদিন]]* (২০১৮) সালে মুক্তি পায়।  তিনি জনপ্রিয় পরিচালক মোস্তফা সরয়ার ফারুকীর সাথে দীর্ঘদিন সহকারী পরিচালক হিসেবে কাজ করেছেন।

## জন্ম ও শিক্ষাজীবন
রাজের জন্ম ১০ আগস্ট নরসিংদী জেলায়। তিনি নিউ মডেল উচ্চ বিদ্যালয় ও ঢাকা কলেজ থেকে পড়াশোনা শেষ করেন।

## উল্লেখযোগ্য চলচ্চিত্র
* *[[প্রজাপতি (চলচ্চিত্র)|প্রজাপতি]]* (২০১১)
* *[[ছায়া ছবি|ছায়া-ছবি]]* (২০১২)
* *[[তারকাঁটা (চলচ্চিত্র)|তারকাঁটা]]* (২০১৪)
* *[[সম্রাট: দ্য কিং ইজ হিয়ার|সম্রাট]]* (২০১৬)
* *[[যদি একদিন]]* (২০১৮)
* ওমর (২০২৪) 

## উল্লেখযোগ্য টেলিছবি ও নাটক
### উল্লেখযোগ্য নাটক
* মাইক
* গ্র্যাজুয়েট
* রং
* চাঁদের নিজের কোন আলো নেই
* ব্যাচেলর দ্য ফ্যামিলি
* ইডিয়টস
* গেম
* অফ স্ক্রিণ
* দোস্ত দুশমন
* নয় ছয়
* পোস্ট গ্র্যাজুয়েট
* ফ্যামিলি ক্রাইসিস
* হিট
* ফ্যামিলি ক্রাইসিস রিলোডেড 
* অনন্যা 
* এটা আমাদেরই গল্প

### উল্লেখযোগ্য টেলিছবি
* চিরকুমার সংঘ
* যোগফল শূন্য
* দেনমোহর
* ফ্লেক্সিলোড
* ভ্যানগাড়ি
* নৈশভোজ
* সাদা গোলাপ
* প্রাইভেট রিকশা
* ভাগফল
* ভাগফল ২
* পাত্র চাই
* এসএমএস
* Shobdhan din
* কিংকর্তব্যবিমুঢ়
* দিধা
* জিরো জিরো সেভেন
* অফসাইড
* লাল খাম বনাম নীল খাম
* সাধারণ বনাম অসাধারণ
* ২৬ দিন মাত্র
* ছক্কা
* গোল
* ত্রিকোণমিতি
* প্রেমেরি রঙে রাঙানো
* কাজলরেখা কুরবানি
* শেষের গল্প
* বিয়ে বিড়ম্বনা
* বিবাহিত ব্যাচেলর
* অর্ডার
* অ্যামেরিয়া
* অফ দ্য রেকর্ড

## পুরস্কার ও সম্মাননা

## তথ্যসূত্র

## বহিঃসংযোগ
* 
* 

বিষয়শ্রেণী:জীবিত ব্যক্তি
বিষয়শ্রেণী:ঢাকা কলেজের প্রাক্তন শিক্ষার্থী
বিষয়শ্রেণী:নরসিংদী জেলার ব্যক্তি
বিষয়শ্রেণী:বাংলাদেশী চলচ্চিত্র পরিচালক
বিষয়শ্রেণী:বাংলাদেশী টেলিভিশন পরিচালক
বিষয়শ্রেণী:১৯৮২-এ জন্ম
বিষয়শ্রেণী:বাঙালি চলচ্চিত্র পরিচালক
তুন্ড

কোনো প্রাণির নাক, মুখ এবং চোয়াল সমন্বিত মুখের বর্ধিত অংশ হলো **তুন্ড**। কিছু প্রাণির ক্ষেত্রে সমতুল্য কাঠামোটি *মুখবন্ধ* () কিংবা রোস্ট্রাম নামে অভিহিত। এর গঠনের কারণে কোনো প্রাণিকে সহজেই থমকানো যায়, সঠিক বল প্রয়োগে প্রাণিটি সাময়িকভাবে জ্ঞানও হারাতে পারে। এজন্য অধিকাংশ প্রাণির ক্ষেত্রে তুন্ড হলো এর সর্বাপেক্ষা দুর্বল অংশগুলোর একটি।

## প্রকারভেদ

বিভিন্ন আকারের স্তন্যপায়ী প্রাণীতে তুন্ড পাওয়া যায়। কিছু প্রাণির তুন্ড বাক্সের ন্যায়, যেমন– ভাল্লুক এবং বিড়াল। আবার কিছু প্রাণির তুন্ড হলো কোনাকৃতির। শুকরের তুন্ড চাপা ও সিলিন্ডাকৃতির।

### কুকুর

## তথ্যসূত্র

## বহিঃসংযোগ

বিষয়শ্রেণী:Dog anatomy
বিষয়শ্রেণী:Animal anatomy
বিষয়শ্রেণী:প্রাণি শারীরস্থান
লিন্ডসে লোহান

**লিন্ডসে লোহান** (; জন্ম: ২ জুলাই ১৯৮৬) হলেন একজন মার্কিন অভিনেত্রী, গায়িকা, ব্যবসায়ী ও ফ্যাশন ডিজাইনার। নিউ ইয়র্ক সিটিতে জন্মগ্রহণ করা লোহান শিশু বয়সেই ফোর্ডের মডেল হিসেবে চুক্তিবদ্ধ হন। ১০ বছর বয়সেই নিয়মিত *অ্যানাদার ওয়ার্ড*-এ অভিনয় করতে থাকা লোহান ডিজনি পিকচার্সের *দ্য প্যারেন্ট ট্র্যাপ* (১৯৯৮) চলচ্চিত্রে কাজ করার সুযোগ পান। এই ছবির সফলতা তাকে টেলিভিশন চলচ্চিত্র *ফ্রিকি ফ্রাইডে* (২০০৩)-এ কাজের সুযোগ করে দেয়। শিশুশিল্পী হিসেবে লোহানের কাজগুলো তাকে তারকা খ্যাতি এনে দেয় এবং *মিন গার্লস* (২০০৪) তাকে কিশোর আদর্শ অভিনয়শিল্পী হিসেবে তাকে প্রতিষ্ঠিত করতে সাহায্য করে। তিনি পরবর্তীতে *হার্বি ফুল্‌লি লোডেড* (২০০৫) ও *জাস্ট মাই লাক* (২০০৬) চলচ্চিত্রে শ্রেষ্ঠাংশে অভিনয় করেন।

লোহান আইনি জটিলতায় পড়ে গণমাধ্যমের আলোচনায় আসেন এবং তাকে মাদকাসক্ত নিরাময় কেন্দ্রেও যেতে হয়। এই সময়ে তিনি *আ প্রেইরি হোম কম্প্যানিয়ন* (২০০৬), *ববি* (২০০৬) ও *চ্যাপ্টার টুয়েন্টি সেভেন* (২০০৭) চলচ্চিত্রে প্রাপ্ত বয়স্ক চরিত্রে কাজের দিকে মনোযোগ দেন। কিন্তু তার আইনি জটিলতার জন্য তিনি আরও কয়েকটি কাজ হারান এবং দর্শকদের কাছে তার ভাবমূর্তি ক্ষুণ্ণ হতে থাকে। ২০১০-এর দশকে তিনি *মাশেটি* (২০১০), *লিজ অ্যান্ড ডিক* (২০১২), ও *দ্য ক্যানিয়ন্স* (২০১৩) ছবিতে কাজ করেন। ওপরা উইনফ্রির সাথে তার একটি সাক্ষাৎকার ব্যাপকহারে প্রচারিত হলে তাকে নিয়ে *লিন্ডসে* (২০১৪-১৫) নামে একটি প্রামাণ্য-ধারাবাহিক নির্মিত হয়। ২০১৫ সালে *স্পিড-দ্য-প্লো* নাটক দিয়ে লন্ডনের ওয়েস্ট এন্ডে তার মঞ্চনাটকে অভিষেক হয়।

## তথ্যসূত্র

## বহিঃসংযোগ

* 
* 

বিষয়শ্রেণী:১৯৮৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:২১শ শতাব্দীর মার্কিন গায়িকা
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:ইতালীয় বংশোদ্ভূত মার্কিন ব্যক্তি
বিষয়শ্রেণী:নিউ ইয়র্ক শহরের অভিনেত্রী
বিষয়শ্রেণী:মার্কিন পপ গায়িকা
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন মঞ্চ অভিনেত্রী
বিষয়শ্রেণী:মার্কিন শিশু অভিনেত্রী
বিষয়শ্রেণী:মার্কিন সোপ অপেরা অভিনেত্রী
বিষয়শ্রেণী:যুক্তরাজ্যে মার্কিন প্রবাসী
বিষয়শ্রেণী:লোহান পরিবার
বিষয়শ্রেণী:ইতালীয় বংশোদ্ভূত অভিনেত্রী
বিষয়শ্রেণী:মার্কিন শিশু সঙ্গীতশিল্পী
বিষয়শ্রেণী:শিশু পপ সঙ্গীতজ্ঞ
বিষয়শ্রেণী:নিউ ইয়র্কের অভিনেত্রী
বিষয়শ্রেণী:মার্কিন গায়িকা-গীতরচয়িতা
বিষয়শ্রেণী:মার্কিন বন্দী ও আটক
বিষয়শ্রেণী:মার্কিন প্রবাসী অভিনেত্রী
বিষয়শ্রেণী:২১শ শতাব্দীর মার্কিন সঙ্গীতশিল্পী-গীতরচয়িতা
জাহাঙ্গীর কবির নানক

**জাহাঙ্গীর কবির নানক** (জন্ম ১৪ জানুয়ারি ১৯৫৪) একজন রাজনীতিবিদ যিনি বর্তমানে বাংলাদেশ আওয়ামী লীগের সভাপতিমন্ডলীর সদস্য এবং ঢাকা-১৩ আসনের সাবেক সংসদ সদস্য। তিনি ২০০৯, ২০১৪ ও ২০২৪ সালের জাতীয় সংসদ নির্বাচনে সংসদ সদস্য নির্বাচিত হন এবং শেখ হাসিনার পঞ্চম মন্ত্রিসভায় বস্ত্র ও পাট মন্ত্রী হিসেবে দায়িত্ব পান।  তিনি কেন্দ্রীয় ছাত্রলীগের সাধারণ সম্পাদক এবং কেন্দ্রীয় যুবলীগের চেয়ারম্যান হিসেবেও দায়িত্ব পালন করেছেন।

## জন্ম ও শিক্ষাজীবন
জাহাঙ্গীর কবির নানকের জন্ম ১৪ জানুয়ারি ১৯৫৪ সালে পৈতৃক বাড়ি বরিশাল জেলার সদর উপজেলার খিরদ মুখার্জী লেন এলাকায়। তিনি আইন বিষয়ে স্নাতক ডিগ্রি অর্জন করেছেন।

## কর্মজীবন
পেশার আইনজীবী জাহাঙ্গীর কবির নানক রাজনীতির সঙ্গে সক্রিয় ভাবে যুক্ত আছেন। তিনি যুবলীগের সাবেক চেয়ারম্যান ও ছাত্রলীগের সাবেক সাধারণ সম্পাদক। তিনি ২০০৮ ও ২০১৪ সালের নির্বাচনে বিনা প্রতিদ্বন্দ্বিতায় ঢাকা-১৩ আসন থেকে সংসদ সদস্য নির্বাচিত হন। তিনি ২০০৯ সালে শেখ হাসিনার দ্বিতীয় মন্ত্রিসভায় স্থানীয় সরকার, পল্লী উন্নয়ন ও সমবায় মন্ত্রণালয়ের প্রতিমন্ত্রীর দায়িত্ব পালন করেন। 

২০১৫ সালে তিনি গ্লোবাল ইউনিভার্সিটি বাংলাদেশ নামে একটি বেসরকারি বিশ্ববিদ্যালয় প্রতিষ্ঠা করেন।

## তথ্যসূত্র

বিষয়শ্রেণী:১৯৫৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দশম জাতীয় সংসদ সদস্য
বিষয়শ্রেণী:স্থানীয় সরকার, পল্লী উন্নয়ন ও সমবায় মন্ত্রী
বিষয়শ্রেণী:শেখ হাসিনার দ্বিতীয় মন্ত্রিসভার সদস্য
বিষয়শ্রেণী:নবম জাতীয় সংসদ সদস্য
বিষয়শ্রেণী:বরিশালের আইনজীবী
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:শেখ হাসিনার পঞ্চম মন্ত্রিসভার সদস্য
বিষয়শ্রেণী:সেরনিয়াবাত পরিবার
বিষয়শ্রেণী:বরিশালের রাজনীতিবিদ
দুর্গাপুর স্থলবন্দর

**দুর্গাপুর স্থলবন্দর** হল পূর্ব ভারতের প্রথম ও একমাত্র স্থলবন্দর। পশ্চিমবঙ্গে হলদিয়া বন্দর ও কলকাতা বন্দরের মাধ্যমে জাহাজে বহু পণ্য যাতায়াত করে। ওই দুই বন্দরের উপরে চাপ কমাতেই ২০০৬ সালের মে মাসে দুর্গাপুরের বাঁশকোপায় স্থলবন্দর গড়ে তোলা হয়। বন্দরটির বছরে কন্টেইনার পরিবহন ক্ষমতা ৬০,০০০ টি।

দুর্গাপুর স্থলবন্দর ব্যবহার করে ঝাড়খণ্ড, বিহার, পশ্চিমবঙ্গ, ওড়িশাসহ উত্তর-পূর্ব ভারতের পণ্য কন্টেইনারজাত করে অভিবাসন ও শুল্কের ছাড়পত্র নিয়ে সরাসরি কলকাতা বন্দর ও হলদিয়া বন্দর ব্যবহার করে বিদেশে পাঠানো হয়। এছাড়া এই বন্দর থেকে পণ্য বাংলাদেশ পাঠানো হয় পেট্রাপোল স্থলবন্দর মাধ্যে। এতে ২-৩ দিন সময় বাঁচে।

বাঁশকোপায় প্রায় পাঁচ হেক্টর এলাকা জুড়ে গড়া হয়েছে স্থলবন্দরটি। রয়েছে পর্যাপ্ত আয়তনের গুদাম। কনটেনার ওজন করা থেকে শুল্ক নেওয়া বা শুল্ক দফতরের ছাড়পত্র দেওয়ার মতো নানা ব্যবস্থা আছে। ফাঁকা কনটেনার রাখার জন্য আলাদা গুদাম, কনটেনার সারাইয়ের সুবিধাও রয়েছে। নিরাপত্তার দায়িত্বে পেশাদার রক্ষীরা আছেন। ২৪ ঘণ্টা নজরদারির জন্য রয়েছে সিসিটিভি। কর্মীর সংখ্যা শ’দুয়েক। ২০১১ সালে ভারতীয় রেলের অধীন কনটেনার কর্পোরেশন অফ ইন্ডিয়া-র সঙ্গে যৌথ উদ্যোগে রেল যোগাযোগও গড়ে তোলা হয়। 
## তথ্যসূত্র

## বহিঃসংযোগ

বিষয়শ্রেণী:পশ্চিমবঙ্গের স্থলবন্দর
বিষয়শ্রেণী:দুর্গাপুর
জেমস গসলিং

*'জেমস গসলিং* ওসি (; জন্ম: ১৯ মে ১৯৫৫) হলেন একজন কানাডীয় কম্পিউটার বিজ্ঞানী। তিনি বর্তমান যুগের সবচাইতে জনপ্রিয় জাভা প্রোগ্রামিং ভাষার  ভাষার জনক ও গবেষক দলের প্রধান। 

## জন্ম
জেমস আর্থার গসলিং কানাডার অ্যালবার্টা প্রদেশের ক্যালগারি শহরে জন্মগ্রহণ করেন। বর্তমানে বসবাস করছেন মার্কিন যুক্তরাষ্ট্রের ক্যালিফোর্নিয়া রাজ্যের  সান্‌ ফ্রান্সিস্কো শহরের বে এরিয়াতে।

## শিক্ষাজীবন
জেমস গসলিং ১৯৭৭ সালে ইউনিভার্সিটি অব ক্যালগারি থেকে স্নাতক পাশ করেন । এরপর কার্নেগি মেলন বিশ্ববিদ্যালয় থেকে এম.এ  পাশের পর ১৯৮৩ সালে একই বিশ্ববিদ্যালয় থেকে পিএইচডি ডিগ্রী অর্জন করেন। 

## কর্মজীবন
জেমস গসলিং সান মাইক্রোসিস্টেম্‌স এ  ১৯৮৪ সালে যোগ দেন। পরবর্তীতে ওরাকল কর্পোরেশন সান মাইক্রোসিস্টেমসকে ২০১০ সালে কিনে নেয় । বেতন, অবস্থানগত ভূমিকা,নৈতিক চ্যালেঞ্জ  এবং পরিবর্তনের সাথে সিদ্ধান্ত গ্রহণের ক্ষমতা এসব বিষয়ে বৈপরীত্য সৃষ্টি হলে গসলিং অবসর গ্রহণ করেন  ওরাকল কর্পোরেশন থেকে  এবং ২০১১ সালের মার্চ মাসে গুগল এ যোগদান করেন । 

এর ছয়মাস পর তিনি তার সহকর্মী বিল ভাসকে অনুসরণ করে লিকুইড রোবোটিক্স এ যোগ দেন । ২০১৬ এর শেষের দিকে লিকুইড রোবোটিক্স কে বোয়িং কোম্পানী ক্রয় করে এবং সহায়ক প্রতিষ্ঠান বোয়িং ডিফেন্স, স্পেস অ্যান্ড সিকিউরিটি (বিডিএস)  এর মালিকানাধীন করে । এরপর সবশেষে ২০১৭ সালের মে মাসে যোগদেন মার্কিন যুক্তরাষ্ট্রের বৃহত্তম ইন্টারনেট ভিত্তিক খুচরা বিক্রেতা আমাজন.কম এ ।

## পদক ও সম্মননা
গসলিং ২০০২ সালে দ্য ইকোনমিস্ট ইনোভেশন অ্যাওয়ার্ড ও দ্য ফ্লেম অ্যাওয়ার্ড লাভ করেন।  ২০০৭ সালে কানাডা সরকার তাকে দেশের সর্বোচ্চ অসামরিক সম্মান অর্ডার অব কানাডা তে ভূষিত করে।  ২০১৩ সালে অ্যাসোসিয়েশন ফর কম্পিউটিং মেশিনারি এর ফেলো নির্বাচিত হন। ২০১৫ সালে লাভ করেন আইইইই জন ভন নিউম্যান মেডেল।

## তথ্যসূত্র

বিষয়শ্রেণী:১৯৫৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কানাডীয় উদ্ভাবক
বিষয়শ্রেণী:কানাডীয় কম্পিউটার প্রোগ্রামার
বিষয়শ্রেণী:কানাডীয় কম্পিউটার বিজ্ঞানী
বিষয়শ্রেণী:কার্নেগী মেলন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কম্পিউটার বিজ্ঞানী
বিষয়শ্রেণী:অ্যাসোসিয়েশন ফর কম্পিউটিং মেশিনারির সভ্য
বিষয়শ্রেণী:জাভা প্রোগ্রামিং
বিষয়শ্রেণী:ইংরেজ বংশোদ্ভূত কানাডীয় ব্যক্তি
বিষয়শ্রেণী:ওপেন সোর্স ব্যক্তি
বিষয়শ্রেণী:মুক্ত সফটওয়্যার প্রোগ্রামার
বিষয়শ্রেণী:স্কটিশ বংশোদ্ভূত কানাডীয় ব্যক্তি
আপীল টু পিটি

**আপীল টু পিটি** (ল্যাটিন ভাষায় ***argumentum ad misericordiam***) **ফোপাঁনির গল্প** নামেও পরিচিত একপ্রকার হেত্বাভাষ বা কুযুক্তি। এই কুযুক্তি দ্বারা নিজের অনুভূতি বা অন্যের দোষকে ব্যক্ত করার মাধ্যমে সে তার যুক্তিকে দৃঢ় করে বিজয়ী হতে চায়। এটা আপীল টু ইমোশনেরই একটি প্রকারভেদ।

## উদাহরণ
দানের টাকায় চলবে, এইজাতীয় সংস্থাগুলো এরকম আপীল টু পিটি হেত্বাভাষের সার্থক প্রয়োগ করে। তারা দুর্ভাগ্যপ্রবণ মানুষকে সামনে উপস্থাপন করে, আপনার অনুভূতিকে প্রভাবিত করে, যাতে করে আপনি সেই সংস্থায় অর্থায়ন করে থাকেন।

* "বিচারকমণ্ডলীর সদস্যবৃন্দ, মনোযোগ দিয়ে দেখুন মানুষটিকে। এই মানুষটি বসে আছে, তার হুইলচেয়ারে। সে তার পা নাড়াতেও অক্ষম। এই মানুষটি কী সম্পদ আত্মসাৎয়ের মত অন্যায় করতে পারে?"
* কত দিকে কত টাকা পয়সা চলে যায়। আমরা তৈরী করছি একটি মসজিদ। মসজিদ আল্লাহর ঘর, এখানে অর্থ দিন, তাহলে আপনার সওয়াব হবে। এখানে যতজন মুসল্লী নামাজ পড়তে আসবে, প্রত্যেকের নামাজের জন্য আপনার পুন্যের খাতা ভরতে থাকবে।"

## আরও দেখুন
* Appeal to consequences

## তথ্যসূত্র


বিষয়শ্রেণী:Appeals to emotion
ফিল বেইনব্রিজ

**ফিলিপ বেইনব্রিজ** (জন্ম: ১৬ এপ্রিল, ১৯৫৮) স্টোক—অন—ট্রেন্টের স্নেড গ্রীন এলাকায় জন্মগ্রহণকারী বিখ্যাত ও সাবেক ইংরেজ প্রথম-শ্রেণীর ক্রিকেট তারকা। ঘরোয়া প্রথম-শ্রেণীর ইংরেজ কাউন্টি ক্রিকেটে গ্লুচেস্টারশায়ার ও ডারহামের প্রতিনিধিত্ব করেছেন তিনি। দলে তিনি মূলতঃ ডানহাতি মাঝারিসারির ব্যাটসম্যান হিসেবে খেলতেন। এছাড়াও ডানহাতি মিডিয়াম পেস বোলিং করতেন **ফিল বেইনব্রিজ**।

## প্রথম-শ্রেণীর ক্রিকেটে অংশগ্রহণ
১৯৮০-এর দশকে গ্লুচেস্টারশায়ারের পক্ষে খেলেছেন ও অত্যন্ত গুরুত্বপূর্ণ সদস্যের মর্যাদা লাভ করেন। সচরাচর ৫ কিংবা ৬ নম্বরে ব্যাটিংয়ে নামতেন তিনি। ১৯৭৭ সালে গ্লুচেস্টারশায়ারে যোগ দেন। এরপর ১৯৮১ সালে দলের নিয়মিত সদস্যের মর্যাদা পান। ঐ মৌসুমে প্রথমবারের মতো সহস্রাধিক রানের কোঠা অতিক্রমণে সবিশেষ দক্ষতা প্রদর্শন করেন। ইনিংস প্রতি ৪০ ঊর্ধ্ব রান সংগ্রহের পাশাপাশি ২৪টি প্রথম-শ্রেণীর সেঞ্চুরির সন্ধান পান। সর্বমোট নয়বার সহস্রাধিক রান করার ন্যায় কৃতিত্বের দাবীদার হন তিনি।

পরবর্তী তিন মৌসুমেও এ ধারা অব্যাহত রাখেন তিনি। কিন্তু, ১৯৮৫ সালে ব্যাটিংয়ের অবস্থান পরিবর্তন করে বেশ সফলতা পান। ইনিংস প্রতি ৫৬.৬৮ গড়ে ১,৬৪৪ রান তুলেন। এ পর্যায়ে দলকে নিচেরসারি থেকে কাউন্টি চ্যাম্পিয়নশীপের শিরোপা জয়ের দিকে ধাবিত করতে প্রভূতঃ ভূমিকা পালন করেন।

ঘরোয়া ক্রিকেটে অনবদ্য ভূমিকা রাখার কারণে ১৯৮৬ সালে উইজডেন কর্তৃক অন্যতম বর্ষসেরা ক্রিকেটার হিসেবে মনোনীত হন তিনি। এ সময় তাকে টেস্টের সম্ভাব্য খেলোয়াড় হিসেবে থাকার কথা ভাবা হচ্ছিল।

১৯৮৭ সাল থেকে তার খেলার ধার অনেকাংশেই ম্রিয়মান হতে থাকে ও টেস্ট আঙ্গিনায় অতিরিক্ত খেলোয়াড় হিসেবে তাকে রাখা হয়। আর কখনো পূর্বেকার ন্যায় ক্রীড়াশৈলী প্রদর্শনে ব্যর্থ হন। এরপর আরও চার বছর ক্রিকেট খেলেন তিনি। ১৯৯০ সালে গ্লুচেস্টারশায়ার থেকে অবসর নেন ফিল বেইনব্রিজ। ব্যবসায়ের জগতে ধাবিত হন তিনি।

## ডারহামে স্থানান্তর
১৯৯০ সালের পর ডারহামে চলে যান। প্রথম-শ্রেণীর কাউন্টি দল ডারহামের উন্নয়নে বিপণন কর্মের সাথে জড়িত হন। দলটিকে ১৯৯২ সালে প্রথম-শ্রেণীর মর্যাদা লাভে যথোপযুক্ত ভূমিকা রাখেন তিনি।

১৯৯১ মৌসুমের পুরোটা সময় খেলার বাইরে ছিলেন। তবে, ডারহামের প্রথম-শ্রেণীর খেলায় যুক্ত হবার প্রথম দুই মৌসুমের অধিকাংশ খেলায় অংশ নিয়েছিলেন। ১৯৯৩ সালে ব্যাটিং ও বোলিং - উভয় বিভাগেই শীর্ষে ছিলেন। দুই বছর বেশ ভালো ক্রীড়াশৈলী উপহার দেন। ১৯৯৪ সালে দলের অধিনায়কের দায়িত্বভার তার কাঁধে বর্তায়। দলটি ১৬তম স্থান দখল করে। এটিই দলের প্রথমবারের মতো সর্বনিম্ন স্থানে আরোহণ ছিল না। আবারো তার খেলার মান নিচেরদিকে চলে যেতে থাকে। বেইনব্রিজকে ১৯৯৫ সালে অধিনায়ক হিসেবে পদত্যাগ করতে হয়েছিল। পরের বছরই ১৯৯৬ সালে প্রথম-শ্রেণীর ক্রিকেট থেকে চূড়ান্তভাবে অবসর নেন ফিল বেইনব্রিজ।

## তথ্যসূত্র

## বহিঃসংযোগ
* 
* 

বিষয়শ্রেণী:১৯৫৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইংরেজ ক্রিকেটার
বিষয়শ্রেণী:উইজডেন বর্ষসেরা ক্রিকেটার
বিষয়শ্রেণী:গ্লুচেস্টারশায়ারের ক্রিকেটার
বিষয়শ্রেণী:ডারহামের ক্রিকেটার
বিষয়শ্রেণী:ডারহাম ক্রিকেট অধিনায়ক
বিষয়শ্রেণী:মেরিলেবোন ক্রিকেট ক্লাবের ক্রিকেটার
বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
বনযোগীছড়া ইউনিয়ন

**বনযোগীছড়া** বাংলাদেশের রাঙ্গামাটি জেলার অন্তর্গত জুরাছড়ি উপজেলার একটি ইউনিয়ন।

## আয়তন
বনযোগীছড়া ইউনিয়নের আয়তন ১০,২৪০ একর (৪১.৪৪ বর্গ কিলোমিটার)। এটি জুরাছড়ি উপজেলার সবচেয়ে ছোট ইউনিয়ন।

## জনসংখ্যার উপাত্ত
২০২২ সালের পরিসংখ্যান অনুযায়ী ইউনিয়নের জনসংখ্যা ৫,২৯৭জন। এর মধ্যে ৫,০৫১
১জন বৌদ্ধ, ২৫১জন মুসলিম, ২৮জন হিন্দু, ৭জন খ্রিস্টান।

নৃতাত্ত্বিকভাবে ৩২৬ জন বাঙালি, ৪,৯৪৫ জন চাকমা, ১৩ জন‌ মারমা, ৪ জন তঞ্চঙ্গ্যা ও ৯ জন অন্যান্য।

## অবস্থান ও সীমানা
জুরাছড়ি উপজেলার উত্তর-পশ্চিমাংশে বনযোগীছড়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১০ কিলোমিটার। এ ইউনিয়নের দক্ষিণ-পূর্বে জুরাছড়ি ইউনিয়ন, উত্তরে বরকল উপজেলার বরকল ইউনিয়ন ও সুবলং ইউনিয়ন, পশ্চিমে বরকল উপজেলার সুবলং ইউনিয়ন এবং দক্ষিণ-পশ্চিমে রাঙ্গামাটি সদর উপজেলার বালুখালী ইউনিয়ন অবস্থিত।

## প্রশাসনিক কাঠামো
বনযোগীছড়া ইউনিয়ন জুরাছড়ি উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম জুরাছড়ি থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি *বনযোগীছড়া*, *চকপতিঘাট* এবং *এরাইছড়ি* এ ৩টি মৌজা নিয়ে গঠিত।

ওয়ার্ডভিত্তিক এ ইউনিয়নের গ্রামগুলো হল:

## শিক্ষা ব্যবস্থা
বনযোগীছড়া ইউনিয়নের সাক্ষরতার হার ৩৯.৪৮%। এ ইউনিয়নে ১টি মাধ্যমিক বিদ্যালয় ও ১২টি প্রাথমিক বিদ্যালয় রয়েছে।

## শিক্ষা প্রতিষ্ঠান
;মাধ্যমিক বিদ্যালয়
* বনযোগীছড়া উচ্চ বিদ্যালয়

;প্রাথমিক বিদ্যালয়
* কতরখাইয়া সরকারি প্রাথমিক বিদ্যালয়
* চকপতিঘাট সরকারি প্রাথমিক বিদ্যালয়
* চুমাচুমি সরকারি প্রাথমিক বিদ্যালয়
* চেয়ারম্যান পাড়া সরকারি প্রাথমিক বিদ্যালয়
* ছোট পানছড়ি সরকারি প্রাথমিক বিদ্যালয়
* ধামইপাড় দয়ামোহন স্মৃতি সরকারি প্রাথমিক বিদ্যালয়
* পেরাছড়ি মুখ সরকারি প্রাথমিক বিদ্যালয়
* বনযোগীছড়া সরকারি প্রাথমিক বিদ্যালয়
* বহেরাছড়ি বসরকারি প্রাথমিক বিদ্যালয়
* বালোশপাড়া বসরকারি প্রাথমিক বিদ্যালয়
* শুকনাছড়ি সরকারি প্রাথমিক বিদ্যালয়
* হাজ্যামাছড়া সরকারি প্রাথমিক বিদ্যালয়

## যোগাযোগ ব্যবস্থা
বনযোগীছড়া ইউনিয়নে যোগাযোগের প্রধান মাধ্যম নৌপথ। সেক্ষেত্রে রাঙ্গামাটি সদর উপজেলার বনরুপা, তবলছড়ি অথবা রিজার্ভ বাজার লঞ্চঘাট থেকে ইঞ্জিনবোট যোগে যেতে হবে। জুরাছড়ি উপজেলার অভ্যন্তরে মোটর সাইকেল এবং পানি পথে নৌকার মাধ্যমে যোগাযোগ করা হয়।

## খাল ও নদী
বনযোগীছড়া ইউনিয়নের উত্তর সীমান্তে অল্প কিছু অংশ দিয়ে প্রবাহিত হচ্ছে কর্ণফুলী নদী। এছাড়া রয়েছে সুবলং খাল।

## হাট-বাজার
বনযোগীছড়া ইউনিয়নের প্রধান হাট-বাজার হল সুবলং খাগড়াছড়ি বাজার (বনযোগীছড়া বাজার)।

## দর্শনীয় স্থান
* পাংখোয়া পাড়া

## উল্লেখযোগ্য ব্যক্তিত্ব
* চিত্র মোহন চাকমা

## জনপ্রতিনিধি
* বর্তমান চেয়ারম্যান: সন্তোষ বিকাশ চাকমা

## আরও দেখুন
* জুরাছড়ি উপজেলা
* জুরাছড়ি থানা
* রাঙ্গামাটি জেলা

## তথ্যসূত্র

## বহিঃসংযোগ

বিষয়শ্রেণী:জুরাছড়ি উপজেলার ইউনিয়ন
সীমান্ত চেকপয়েন্ট

**বর্ডার চেকপয়েন্ট** হল সীমান্তে অবস্থিত আন্তদেশীয় পণ্য ও যাত্রী যাতায়াত এবং বিনিময় কার্যক্রম নিয়ন্ত্রণ কেন্দ্র। স্থলবন্দরে শুল্ক, অভিবাসন, সীমান্ত নিরাপত্তা বিধান দপ্তর ছাড়াও প্রযোজ্য ক্ষেত্রে নিয়ন্ত্রণমূলক দপ্তরসমূহের অবকাঠামো গড়ে তোলা হয়। এখানে আন্তদেশীয় পণ্য বিনিময় যাত্রী অভিবাসন কার্যক্রম নিয়ন্ত্রণ নিমিত্তে পণ্যাগার (ওয়ারহাউজ), যাত্রী ছাউনি, অভ্যর্থনাকেন্দ্র, আমদানি-রপ্তানি দলিলাদি পরীক্ষা-নিরীক্ষার ব্যবস্থাসহ সংশ্লিষ্ট অবকাঠামো গড়ে ওঠে। স্থলবন্দরে যাতায়াতের নিমিত্তে উভয় দেশের মধ্যে যোগাযোগ ব্যবস্থা গড়ে ওঠা যেমন জরুরি তেমনি আন্তদেশীয় পণ্য বিনিময়ের ক্ষেত্রে বৈধ-অবৈধতা ও আইন সঙ্গতার বিষয়টি যাচাই-বাছাইয়ের ব্যবস্থা থাকে।

## উদ্দেশ্য
চেকপয়েন্ট সাধারণত দুটি উদ্দেশ্য পরিবেশন করে:

*     যারা অবাঞ্ছিত (যেমন, অপরাধী বা অন্য যারা হুমকি জাহির করে) বা যারা প্রবেশ করতে অযৌক্তিক হয় তাদের অনুপ্রবেশের প্রতিরোধ করা।
*     বেআইনি বা নিষেধাজ্ঞা সাপেক্ষে, বা ট্যারিফগুলি সংগ্রহ করার জন্য চোরাপথে পণ্য প্রবেশ  প্রতিরোধ করা। 
## বিশ্বের ব্যস্ততম চেকপয়েন্টগুলি
### [[স্থলবন্দর]]
* জোহর-সিঙ্গাপুর কসওয়ে - ১,০৫৬-মিটারের একটি কসওয়ে যা মালয়েশিয়ার জোহর বাহুরকে সিঙ্গাপুরের উডল্যান্ডস শহরে জোহরের প্রণালী অতিক্রম করে সংযুক্ত করে।

* পেট্রাপোল-বেনাপোল - ভারত - বাংলাদেশ  সীমান্ত

## তথ্যসূত্র

## বহিঃসংযোগ

বিষয়শ্রেণী:বন্দর ও পোতাশ্রয়
বিষয়শ্রেণী:সীমান্ত
বিষয়শ্রেণী:আন্তর্জাতিক সীমান্ত পারাপার
মার্সেই

**মার্সেই** (; ) পশ্চিম ইউরোপের রাষ্ট্র ফ্রান্সের ২য় বৃহত্তম শহর (জনসংখ্যার বিচারে)। একই সাথে এটি ফ্রান্সের ঐতিহাসিক প্রোভঁস প্রদেশের বৃহত্তম শহর। প্রশাসনিকভাবে এটি ফ্রান্সের প্রোভঁস-আল্প-কোত-দাজুর নামক রেজিওঁ বা প্রশাসনিক বিভাগের বুশ-দু-রোন নামক দেপার্তমঁ বা জেলার রাজধানী শহর। শহরটি ফ্রান্সের দক্ষিণ উপকূলে ভূমধ্যসাগরের তীরে অবস্থিত 
এটি ফ্রান্সের প্যারিসের পরে দ্বিতীয় জনবহুল নগর। ২০২৩ এ ৮,৮৬,০৪০ জন বসবাস করতো ২৪১ কিমি ২ (৯৩ মা২) মহানগর এলাকাতে।
২০২২ সালের জানুয়ারী আদমশুমারিতে ৩,৯৭২ বর্গকিলোমিটার (১,৫৩৪ বর্গ মাইল) জুড়ে বিস্তৃত মার্সেই মেট্রোপলিটন এলাকাটির জনসংখ্যা ছিল ১,৯০০,৯৫৭।  মার্সেই, আইক্স-এন-প্রোভেন্স শহর এবং ৯০টি শহরতলির পৌরসভা ২০১৬ সাল থেকে আইক্স-মার্সেই-প্রোভেন্স মেট্রোপলিটন গঠন করেছে, যা একটি পরোক্ষভাবে নির্বাচিত পৌর কর্তৃপক্ষ যা এখন বৃহত্তর মেট্রোপলিটন বিষয়গুলির দায়িত্বে রয়েছে। জানুয়ারী ২০২২ সালের আদমশুমারিতে জনসংখ্যা ১,৯২২,৬২৬ ছিল।
প্রাচীন যুগে গ্রিক নাবিক-বণিকেরা এই শহরটি প্রতিষ্ঠা করে। তখন এর নাম ছিল "মাসালিয়া" () মার্সেই বর্তমানে ফ্রান্সের বৃহত্তম সমুদ্র বন্দর।

## তথ্যসূত্র

বিষয়শ্রেণী:ফ্রান্সের শহর
বিষয়শ্রেণী:খ্রিস্টপূর্ব ১ম সহস্রাব্দে প্রতিষ্ঠিত জনবহুল স্থান
লিল

**লিল** (; ) পশ্চিম ইউরোপের রাষ্ট্র ফ্রান্সের ও-দ্য-ফ্রসঁ রেজিওঁ বা প্রশাসনিক বিভাগের বিভাগীয় রাজধানী শহর এবং নর দেপার্ত্যমঁ বা জেলার প্রধান শহর। এটি ফ্রান্সের উত্তরতম প্রান্তে, দ্যল নদীর তীরে, ফ্রান্স-বেলজিয়াম সীমান্তের কাছে (১৪ কিলোমিটার দূরে) ও ফ্রান্সের রাজধানী প্যারিস থেকে উত্তর/উত্তর-পূর্ব দিকে ২১৯ কিলোমিটার দূরত্বে অবস্থিত। লিল শহরের মূল এলাকাতে প্রায় আড়াই লক্ষ লোকের বাস। বৃহত্তম লিল মহানগর এলাকাতে প্রায় ১০ লক্ষ লোকের বাস। প্যারিস, লিয়োঁ, মার্সেই ও তুলুজের পরে এটি ফ্রান্সের ৫ম বৃহত্তম মহানগর এলাকা। তুরকোয়াঁ ও রুবে শহরের সাথে একত্রে মিলে লিল ফ্রান্সের বৃহত্তম পৌর এলাকাগুলির একটি গঠন করেছে। 

লিল ফ্রান্সের একটি অন্যতম গুরুত্বপূর্ণ শিল্পোৎপাদন, পরিবহন ও সাংস্কৃতিক কেন্দ্র। শহরটি দীর্ঘকাল ধরে বস্ত্রশিল্পের জন্য সুপরিচিত ছিল। এখানে "লিল" (Lisle) নামের মসৃণ সুতির কাপড়ের সুতা তৈরি হত। এখানে লোহা, ইস্পাত, যন্ত্রপাতি ও প্রক্রিয়াজাত খাদ্যের কারখানা আছে। ইউরোপের উত্তরভাগের দেশগুলির সন্নিকটে অবস্থিত হবার কারণে এখানে বাণিজ্যিক ও শিল্পখাতের প্রসার ঘটেছে। এটি 
যুক্তরাজ্যের রাজধানী লন্ডন, বেলজিয়ামের রাজধানী ব্রাসেলস ও ফ্রান্সের রাজধানী প্যারিসের মধ্যে অবস্থিত রেল ও সড়ক পরিবহন সংযোগবিন্দু। এখানে একটি আঞ্চলিক বিমানবন্দর ও নদীবন্দরও আছে। 

লিল শহরের দর্শনীয় ও আগ্রহজনক স্থানের মধ্যে আছে একটি বৃহৎ নগরদুর্গ, যেটি মার্শাল ভোবঁ-র নকশা অনুযায়ী ১৬৬৭-১৬৭০ সালে নির্মিত হয়। ১৭শ শতকে নির্মিত শেয়ার বাজার ও ১৮৫০-এর দশকে নির্মাণকাজ শুরু হওয়া মহাগির্জা (ক্যাথেড্রাল) আরও দুইটি আকর্ষণীয় স্থান। শহরে লিল ১, ২ ও ৩ নং সরকারি বিশ্ববিদ্যালয়গুলি অবস্থিত। এগুলি ১৫৬০ সালে প্রতিষ্ঠিত হয়েছিল। আরও আছে একটি রোমান ক্যাথলিক বিশ্ববিদ্যালয় ও চারুকলা জাদুঘর, যেখানে ১৫শ থেকে ২০শ শতক পর্যন্ত চিত্রকর্মের একটি সমৃদ্ধ সংগ্রহ রয়েছে। 

ফ্লান্ডার্স অঞ্চলের কাউন্টেরা ১১শ শতকের শুরুর দিকে এখানে একটি দুর্গ স্থাপন করেন। ১৩১২ সালে শহরটি ফ্রান্সের কাছে হস্তান্তর করে দেওয়া হয়। এরপর এটি পালাক্রমে বার্গান্ডীয়, অস্ট্রীয় ও স্পেনীয় শাসকদের অধীনস্থ ছিল। শেষ পর্যন্ত ১৭১৩ সালে এটি আবার ফ্রান্সের রাজার কাছে ফেরত আসে। দুই বিশ্বযুদ্ধে সময়েই জার্মানরা শহরটি দখলে রেখেছিল। 

## তথ্যসূত্র

বিষয়শ্রেণী:ফ্রান্সের শহর
শ্রীহট্ট সংস্কৃত কলেজ

**শ্রীহট্ট সংস্কৃত কলেজ** (সংস্কৃত: श्रीहट्ट संस्कृत कलेज) সিলেট শহরে অবস্থিত বাংলাদেশের একমাত্র সংস্কৃত কলেজ। কলেজটিতে সংস্কৃতের পাশাপাশি আয়ুর্বেদিক শাস্ত্রে সাড়ে চার বৎসরের ডিপ্লোমা কোর্স, ডিএএমএস প্রদান করা হয়। এই শিক্ষাপ্রতিষ্ঠানটি ১৯২০ সালে ব্রিটিশ শাসনামলের সময় সিলেট শহরের মিরের ময়দানে প্রতিষ্ঠা করা হয়।

## অবস্থান
সিলেট নগরীর কেওয়াপাড়া এলাকায় ১০০ শতক জায়গাজুড়ে এই প্রতিষ্ঠানটি অধিষ্ঠিত। কলেজটির সামনে, রাস্তার বিপরীত পার্শ্বে বাংলাদেশ বেতারের সিলেট কেন্দ্র এবং অন্যদিকে ব্লু বার্ড স্কুল অ্যান্ড কলেজ অবস্থিত। দেশের একমাত্র সংস্কৃত কলেজ হওয়ায় এবং আয়ুর্বেদিক শিক্ষার জন্য বাংলাদেশী শিক্ষার্থীদের পাশাপাশি ভারত থেকেও এখানে পড়াশোনা করতে শিক্ষার্থীরা আসেন।

## তথ্যসূত্র

## আরো দেখুন
সংস্কৃত কলেজ ও বিশ্ববিদ্যালয়

বিষয়শ্রেণী:সিলেট জেলার মহাবিদ্যালয়
বিষয়শ্রেণী:সংস্কৃত ভাষা
দ্ব্যর্থবোধকতা

যুক্তিবিদ্যা অনুসারে, **দ্ব্যর্থবোধকতা** ('দুইটি বিষয়কে একই নামে ডাকা') একটি অনানুষ্ঠানিক হেত্বাভাষ বা কুযুক্তি। এই কুযুক্তি দ্বারা সুনির্দিষ্ট শব্দ/অভিব্যক্তির মাধ্যমে কয়েক ধরনের অর্থ প্রকাশ করে প্রতারণাপুর্ণ উপসংহার তৈরী করা হয়।

এটা দ্ব্যর্থবোধকতারই একটি রুপ; যা ব্যাকরণ বা শব্দের গঠনগত দিক থেকে নয় বরং অর্থগত দিক থেকে একাধিক অর্থ প্রকাশ করে।

দ্ব্যর্থবোধকতার কিছু উদাহরণ নিচে দেওয়া হলো।

* ইংরেজি প্রবাদ বাক্যতে বলা হয়, ম্যান ইজ মর্টাল (অনুবাদ: মানুষ মরণশীল) 
:কোনো নারীই পুরুষ নয়। (ম্যানের আক্ষরিক অর্থ পুরুষ)
: অর্থাৎ নারীরা অমরণশীল

উপরের উদাহরণের প্রথম বাক্যে ম্যান শব্দটি দ্বারা মানুষ বুঝানো হলেও দ্বিতীয় বাক্যে ম্যান দ্বারা পুরুষ বুঝানো হয়েছে। আর এর মাধ্যমে একটি মিথ্যাচারমুলক একটি উপসংহার টানা হয়েছে।

*আমি তোমার কাছে প্রতিজ্ঞা করেছিলাম, আমি আমার সাবেক প্রেমিকের সাথে কথা বলব না। আমি আমার প্রতিজ্ঞা কবে ভাঙলাম, আমি শুধু তাকে খুদে বার্তা আর কিছু আলোকচিত্র পাঠিয়েছি।
* যেসব বাচ্চারা কলরব করে, তারাই মাথাব্যথার কারণ। 
:মাথাব্যথা প্যারাসিটামল দূর করতে পারে। 
:অর্থাৎ এই প্যারাসিটামল বাচ্চার কলরবও দূর করে দিতে পারে।

এখানে বাচ্চার হইচইয়ের সাথে মাথাব্যথার সংযোগ আছে, আবার মাথাব্যথার সাথে প্যারাসিটামলেরও সংযোগ আছে। কিন্তু উভয় সমীকরণকে আশ্রয় করে যে তৃতীয় সমীকরণ বা বাচ্চার কলরবের সাথে প্যারাসিটামলের সংযোগ টানা হয়েছে তা একপ্রকার হেয়ালিপুর্ণ উপসংহার। এখানে মাথাব্যাথার দ্ব্যর্থবোধকতা রুপকে ব্যবহার করা হয়েছে।

## তথ্যসূত্র

বিষয়শ্রেণী:বাচিক যুক্তিদোষ
বিষয়শ্রেণী:দ্ব্যর্থকতা
নোঙরখানা (সামুদ্রিক)

**নোঙরখানা** একটি সমুদ্রের অবস্থান যেখানে জাহাজ নোঙ্গর করতে পারে।

নোঙরখানাগুলি যেখানে জাহাজের নোঙর করতে ব্যবহার করা হয়, সাধারণত মুরিং বোর ব্যবহৃত হয় নোঙরখানায়। নোঙরখানা সাধারণত জাহাজগুলিকে দুর্গম আবহাওয়া থেকে রক্ষা করে ও নিরাপদ নোঙর প্রদান করে।

সমুদ্রপথে নিরাপদভাবে একটি জাহাজের বিশ্রাম করার উদ্দেশ্যে বন্দরগুলি প্রবেশের জন্য অপেক্ষা করতে হতে পারে, সেইসাথে জাহাজে বা বন্দরগুলি যেখানে অপর্যাপ্ত বন্দর সুবিধার কারণে জাহাজগুলি নোঙরখানা ব্যবহার করে।

বন্দর সুবিধা ছাড়া কিছু উপকূলবর্তী বিস্তৃত নোঙরখানা রয়েছে।

বড় মাপের পালতোলা জাহাজ পরিচালনার সময়, নোঙরখানাগুলি এমন স্থান ছিল, যেখানে জাহাজগুলি যাত্রা চালিয়ে যেতে বায়ু প্রবাহ পরিবর্তনের জন্য অপেক্ষা করতে পারে।

নিরাপদ বার্থিংয়ের জন্য পর্যাপ্ত অবস্থানে  মধ্যে বড় জাহাজের নোঙরকরণ একটি ইঞ্জিনিয়ারিং কাজ, যেখানে যথেষ্ট প্রযুক্তিগত দক্ষতার প্রয়োজন। 

## তথ্যসূত্র

## বহিঃসংযোগ

বিষয়শ্রেণী:বন্দর ও পোতাশ্রয়
বিষয়শ্রেণী:নৌপরিবহন অবকাঠামো
রতুয়া বিধানসভা কেন্দ্র

**রতুয়া (বিধানসভা কেন্দ্র)** ভারতের পশ্চিমবঙ্গ রাজ্যের মালদা জেলার একটি বিধানসভা কেন্দ্র।
## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৪৮ নং রতুয়া বিধানসভা কেন্দ্রটি রতুয়া-১ সমষ্টি উন্নয়ন ব্লক এবং আড়াইডাঙ্গা, পরাণপুর, পুকুরিয়া এবং সম্বলপুর গ্রাম পঞ্চায়েত গুলি রতুয়া-২ সমষ্টি উন্নয়ন ব্লক এর অন্তর্গত।

রতুয়া বিধানসভা কেন্দ্রটি ৭ নং মালদা উত্তর লোকসভা কেন্দ্রের অন্তর্গত। এটি পূর্বে রায়গঞ্জ লোকসভা কেন্দ্রের অন্তর্গত ছিল।

## বিধানসভার বিধায়ক

## নির্বাচনী ফলাফল
### ২০১১
২০১১ সালের নির্বাচনে, কংগ্রেসের সমর মুখার্জী তার নিকটতম প্রতিদ্বন্দ্বী সিপিআই (এম) এর শৈলেন সরকারকে পরাজিত করেন।

### ১৯৭৭-২০০৬
২০০৬ এবং ২০০১ সালের রাজ্য বিধানসভা নির্বাচনে, সিপিআই (এম) -এর শৈলেন সরকার রতুয়া কেন্দ্র থেকে জয়লাভ করেন, কংগ্রেসের অসিত বোস ও সমর মুখার্জী উভয়কেই পরাজিত করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৯৬ সালে কংগ্রেসের সমর মুখার্জী সিপিআই (এম) -এর মোহাম্মদ হককে পরাজিত করেন।  ১৯৯১  এবং ১৯৮৭ সালে  সিপিআই (এম) -এর মুমতাজ বেগম কংগ্রেসের বিশ্বনাথ গুহ এবং নিরেন চন্দ্র সিনহা উভয়কেই পরাজিত করেন। ১৯৮২ সালে কংগ্রেসের সমর মুখার্জী সিপিআই (এম) -এর মোহাম্মদ আলীকে পরাজিত করেন।  ১৯৭৭ সালে সিপিআই (এম) -এর মোহাম্মদ আলী কংগ্রেসের নিরেন চন্দ্র সিনহাকে পরাজিত করেন।

### ১৯৫১-১৯৭২
১৯৭২  এবং ১৯৭১ সালে  কংগ্রেসের নরেন্দ্র চন্দ্র সিনহা জয়ী হন। নির্দলের মোহাম্মদ আলী ১৯৬৯ সালে জয়ী হন।  কংগ্রেসের সৌরিন্দ্র মোহন মিশ্র ১৯৬৭ সালে জয়ী হন।  কংগ্রেসের ধনেশ্বর সাহা ১৯৬২ সালে রতুয়া কেন্দ্র থেকে জয়লাভ করেন।  ১৯৫৭ সালে রতুয়া কেন্দ্রটি একটি যৌথ আসন ছিল। ১৯৫৭ সালে কংগ্রেসের সৌরিন্দ্র মোহন মিশ্র ও ধনেশ্বর সাহা উভয়েই জয়ী হন।  ১৯৫১ সালে স্বাধীন ভারতের প্রথম নির্বাচন, কংগ্রেসের এমডি. সায়েদ মিয়া রতুয়া কেন্দ্র থেকে জয়লাভ করেন।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:মালদহ জেলার রাজনীতি
জর্জ স্যান্ডার্স

**জর্জ হেনরি স্যান্ডার্স** (; ৩ জুলাই ১৯০৬ - ২৫ এপ্রিল ১৯৭২) হলেন একজন ইংরেজ চলচ্চিত্র ও টেলিভিশন অভিনেত্রী, গায়ক-গীতিকার, সুরকার ও লেখক। অভিনেতা হিসেবে তার কর্মজীবনের ব্যপ্তি চল্লিশ বছরের অধিক। তার উচ্চ শ্রেণীয় ইংরেজি উচ্চারণ ও বেজ কণ্ঠের জন্য তিনি আধুনিক কিন্তু খলচরিত্রে অভিনয়ের সুযোগ পেতেন। তিনি *[[রেবেকা (১৯৪০-এর চলচ্চিত্র)|রেবেকা]]* (১৯৪০) ছবিতে জ্যাক ফেভেল, *[[ফরেন করেসপন্ডেন্ট (চলচ্চিত্র)|ফরেন করেসপন্ডেন্ট]]* (১৯৪০) ছবিতে স্কট ফলিয়ট, *[[অল অ্যাবাউট ইভ]]* (১৯৫০) ছবিতে অ্যাডিসন ডিউইট এবং *[[কিং রিচার্ড অ্যান্ড দ্য ক্রুসেডার্স]]* (১৯৫৪) ছবিতে রাজা রিচার্ড চরিত্রে অভিনয়ের জন্য সুপরিচিত। *অল অ্যাবাউট ইভ* ছবিতে তার কাজের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কার লাভ করেন। এছাড়া তিনি *ব্যাটম্যান* (১৯৬৬) টেলিভিশন ধারাবাহিকে দুই পর্বে মিস্টার ফ্রিজ ভূমিকায় অভিনয় করেন এবং ডিজনির *[[দ্য জাঙ্গল বুক]]* (১৯৬৭) ছবিতে মানুষকে ঘৃণাকারী বাঘ শেরা খান চরিত্রে কণ্ঠ দেন।

## প্রারম্ভিক জীবন
স্যান্ডার্স ১৯০৬ সালের ৩রা জুলাই রুশ সাম্রাজ্যের সেন্ট পিটার্সবার্গে জন্মগ্রহণ করেন। তার পিতা হেনরি পিটার আর্নেস্ট স্যান্ডার্স (১৮৬৮-১৯৬০) ও মাতা মার্গারেট জেনি বের্থা স্যান্ডার্স (প্রদত্ত নাম: কলবি; ১৮৮৩-১৯৬৭) সেন্ট পিটার্সবার্গে জন্মগ্রহণ করেন। তারা মূলত জার্মান বংশোদ্ভূত, তবে তাদের পূর্বপুরুষদের কেউ কেউ এস্তোনীয় ও স্কটিশ ছিলেন। ১৯৯০ সালে প্রকাশিত এক জীবনী বইতে দাবী করা হয় যে স্যান্ডার্সের পিতা ওল্ডেনবুর্গের যুবরাজ ও জারের রাজদরবারের এক রুশ অভিজাত, যিনি জারের বোনকে বিয়ে করেছিলেন, তার অবৈধ সন্তান। অভিনেতা টম কনওয়ে (১৯০৪-১৯৬৭) জর্জের বড় ভাই। তাদের ছোট বোন মার্গারেট স্যান্ডার্স ১৯১২ সালে জন্মগ্রহণ করেন।

## কর্মজীবন
[থাম্ব|[অ্যালফ্রেড হিচককের *[[ফরেন করেসপন্ডেন্ট (চলচ্চিত্র)|ফরেন করেসপন্ডেন্ট]]* (১৯৪০) চলচ্চিত্রের ট্রেইলারে স্যান্ডার্স।]]
১৯৪০ সালে তিনি অ্যালফ্রেড হিচকক পরিচালিত দুটি চলচ্চিত্রে পার্শ্ব চরিত্রে অভিনয় করেন; সেগুলো হল লরন্স অলিভিয়ে ও জোন ফন্টেইনের সাথে *[[রেবেকা (১৯৪০-এর চলচ্চিত্র)|রেবেকা]]* চলচ্চিত্রে জ্যাক ফেভেল ও জোয়েল ম্যাক্রিয়ার সাথে *[[ফরেন করেসপন্ডেন্ট (চলচ্চিত্র)|ফরেন করেসপন্ডেন্ট]]* চলচ্চিত্রে স্কট ফলিয়ট চরিত্র।

*[[অল অ্যাবাউট ইভ]]* (১৯৫০) চলচ্চিত্রে মঞ্চ সমালোচক অ্যাডিসন ডিউইট চরিত্রে অভিনয়ের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কার লাভ করেন।

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:১৯০৬-এ জন্ম
বিষয়শ্রেণী:১৯৭২-এ মৃত্যু
বিষয়শ্রেণী:২০শ শতাব্দীর ইংরেজ অভিনেতা
বিষয়শ্রেণী:২০শ শতাব্দীর ইংরেজ সঙ্গীতশিল্পী
বিষয়শ্রেণী:ইংরেজ আত্মজীবনীকার
বিষয়শ্রেণী:ইংরেজ কণ্ঠাভিনেতা
বিষয়শ্রেণী:ইংরেজ গায়ক
বিষয়শ্রেণী:ইংরেজ চলচ্চিত্র অভিনেতা
বিষয়শ্রেণী:ইংরেজ টেলিভিশন অভিনেতা
বিষয়শ্রেণী:এস্তোনীয় বংশোদ্ভূত ইংরেজ ব্যক্তি
বিষয়শ্রেণী:জার্মান বংশোদ্ভূত ইংরেজ ব্যক্তি
বিষয়শ্রেণী:স্কটিশ বংশোদ্ভূত ইংরেজ ব্যক্তি
বিষয়শ্রেণী:মার্কিন যুক্তরাষ্ট্রে ব্রিটিশ প্রবাসী
বিষয়শ্রেণী:সেন্ট পিটার্সবার্গের অভিনেতা
বিষয়শ্রেণী:আত্মহননকারী ইংরেজ অভিনেতা
বিষয়শ্রেণী:শ্রেষ্ঠ পার্শ্ব অভিনেতা বিভাগে একাডেমি পুরস্কার বিজয়ী
বিষয়শ্রেণী:১৯৭২-এ আত্মহত্যা
বিষয়শ্রেণী:টুয়েন্টিয়েথ সেঞ্চুরি ফক্সের চুক্তিবদ্ধ শিল্পী
বিষয়শ্রেণী:মেট্রো-গোল্ডউইন-মেয়ারের চুক্তিবদ্ধ শিল্পী
বিষয়শ্রেণী:ব্রাইটনের ব্যক্তি
বিষয়শ্রেণী:আরকেও পিকচার্সের চুক্তিবদ্ধ শিল্পী
তেল শোধনাগার

**তেল শোধনাগার** বা অয়েল রিফাইনারী বা পেট্রোলিয়াম রিফাইনারী একটি কারখানা, যেখানে  শিল্প প্রক্রিয়ায় অশোধিত তেল আরও উপযোগী পণ্য যেমন- পেট্রোলিয়াম নাফথা, পেট্রল, ডিজেল জ্বালানী, ডাইফিল বেস, গরম তেল, কেরোসিন, তরল পেট্রোলিয়াম গ্যাস, জেট জ্বালানী তেল তৈরি করা হয় এবং জ্বালানি তেলের আরও উন্নত করা হয়।  পেট্রোলিয়ামজাত দ্রব্য যেমন ইথিলিন এবং প্রোপিলিনের উৎপাদিত নফথা ছাড়াই  তেলের খনিজ তেল থেকে সরাসরি করা যেতে পারে। 

তেল শোধনাগারগুলি সাধারণত বড়, বিস্তৃত শিল্পকৌশল দ্বারা জটিল পাম্পের মাধ্যমে চলমান থাকে, বৃহৎ রাসায়নিক প্রক্রিয়াকরণ ইউনিটের মধ্যবর্তী তরলগুলি বহন করে, যেমন দ্রবীভূত ইউনিট। অনেকগুলি উপায়ে, তেলের পরিশোধনের যন্ত্রপাতিগুলির বেশিরভাগ ব্যবহার হয়।

অশোধিত তেলের থেকে তেল উৎপাদনে একটি সাধারণ তেল উৎপাদন প্রক্রিয়া ব্যবহার করা হয়। অভ্যন্তরীণ অশোধিত তেলের সরবরাহ এবং বাল্ক তরল পণ্যগুলি সংগ্রহের জন্য একটি তেল শোধনাগারের কাছাকাছি একটি তেল ডিপো থাকে।

পেট্রোলিয়াম শোধনাগারগুলি অত্যন্ত বড় শিল্পের জটিল ব্যবস্থা যা বিভিন্ন প্রক্রিয়াকরণ ইউনিট এবং ইউটিলিটি ইউনিট এবং সঞ্চয় ট্যাংকগুলির মত যান্ত্রিক সুবিধাগুলি অন্তর্ভুক্ত করে। প্রতিটি তেল শোধনাগারের নিজস্ব অনন্য ব্যবস্থা এবং রিফাইনারেশন প্রক্রিয়াগুলির সংমিশ্রণ যা রিফাইনারির অবস্থান, পছন্দসই পণ্য এবং অর্থনৈতিক বিবেচনার দ্বারা নির্ধারিত হয়।

একটি তেল শোধনাগার পেট্রোলিয়াম শিল্পের পাশে একটি অপরিহার্য অংশ হিসেবে বিবেচিত হয়।

কয়েকটি আধুনিক পেট্রোলিয়াম শোধনাগারগুলি প্রতিদিন ৮,০০,০০০ থেকে ৯,০০,০০০ ব্যারেল (১,২৭,০০০ থেকে ১,৪৩,০০০ কিউবিক মিটার) অপরিশোধিত তেলের পরিশোধনাগার করে।

তেল ও গ্যাস জার্নাল অনুযায়ী ৩১ ডিসেম্বর ২০১৪ সাল পর্যন্ত বিশ্বে মোট ৮৭.৭৫ মিলিয়ন ব্যারেল (১,৩৯,৫১,০০০ কিউবিক মিটার) খনিজ তেল পরিশোধনের জন্য মোট ৬৩৬ টি শোধনাগার পরিচালনা করা হয়।

ভারতের গুজরাটে অবস্থিত জামনগর তেল শোধনাগারটি হল বিশ্বের বৃহত্তম তেল শোধনাগার, এটি রিলায়েন্স ইন্ডাস্ট্রিসের মালিকানাধীন।
বাংলাদেশের একমাত্র তেল শোধনাগার হচ্ছে ইস্টার্ন রিফাইনারি লিমিটেড।

## তথ্যসূত্র

## বহিঃসংযোগ

* যুক্তরাজ্যের শোধনাগারগুলির মিথষ্ক্রিয় মানচিত্র
* অনুসন্ধানযোগ্য যুক্তরাষ্ট্রের পরিশোধনাগার মানচিত্র 
* সম্পূর্ণ, বিশদ শোধনাগার বর্ণনা

বিষয়শ্রেণী:তেল শোধনাগার
বিষয়শ্রেণী:রাসায়নিক প্রক্রিয়া
বিষয়শ্রেণী:চীনা উদ্ভাবন
বিষয়শ্রেণী:পাতন
বিষয়শ্রেণী:পেশাগত নিরাপত্তা ও সুস্বাস্থ্য
২০১৮ বাংলাদেশ ক্রিকেট দলের ওয়েস্ট ইন্ডিজ ও যুক্তরাষ্ট্র সফর

বাংলাদেশ ক্রিকেট দল দুইটি টেস্ট ক্রিকেট, তিনটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য ওয়েস্ট ইন্ডিজ ও যুক্তরাষ্ট্র সফর করে, যা জুন থেকে আগস্ট ২০১৮-এ অনুষ্ঠিত হয়।

## দলীয় সদস্য

## প্রস্তুতিমূলক খেলা
### দুইদিনের: ওয়েস্ট ইন্ডিজ একাদশ বনাম বাংলাদেশ

### ৫০ ওভার ম্যাচ: ইউডব্লিউআই ভাইস চ্যান্সেলর এর একাদশ বনাম বাংলাদেশ

## টেস্ট সিরিজ
### ১ম টেস্ট

### ২য় টেস্ট

## ওডিআই সিরিজ
### ১ম ওডিআই

### ২য় ওডিআই

### ৩য় ওডিআই

## টি২০আই সিরিজ
### ১ম টি২০আই

### ২য় টি২০আই

### ৩য় টি২০আই

## তথ্যসূত্র

## বহিঃসংযোগ
* ক্রিকইনফোতে পাতা 

বিষয়শ্রেণী:২০১৮-এ আন্তর্জাতিক ক্রিকেট প্রতিযোগিতা
বিষয়শ্রেণী:২০১৮-এ বাংলাদেশী ক্রিকেট
বিষয়শ্রেণী:২০১৮-এ ওয়েস্ট ইন্ডিয়ান ক্রিকেট
বিষয়শ্রেণী:বাংলাদেশ ক্রিকেট দলের ওয়েস্ট ইন্ডিজ সফর
শুন্য-ঝুঁকি পক্ষপাত

**শুন্য-ঝুঁকি পক্ষপাত** হচ্ছে কোনো ঝুকিঁকে সম্পূর্ণভাবে নাশ করে ফেলা; এমনকি কোনো বিকল্প তে যদি ঝুকিঁ তীব্রভাবে কমানোর সম্ভাবনা থাকেও, তবুও সম্পূর্ণ নির্মুল করার মানসিকতাই জিরো রিস্ক বায়াস। এই প্রভাবটি রাজনৈতিক ক্ষেত্রে (যেমনঃ ট্রাফিক এক্সিডেন্ট অথবা বন্দুক যুদ্ধের বিপরীতে সন্ত্রাসের বিরুদ্ধে যুদ্ধ) সিদ্ধান্ত নেওয়ার সময় পরিলক্ষিত হয়।

## ব্যাখ্যা

## কারণ

## তথ্যসূত্র

বিষয়শ্রেণী:Cognitive biases
বিষয়শ্রেণী:Risk management

বিষয়শ্রেণী:সংজ্ঞানাত্মক পক্ষপাতিত্ব
বিষয়শ্রেণী:ঝুঁকি ব্যবস্থাপনা
সাওয়াই প্রতাপ সিং

**মহারাজা সাওয়াই প্রতাপ সিং** (২ ডিসেম্বর ১৭৬৪ - ১ আগস্ট ১৮০৩) ১৭৭৮ সাল থেকে ১৮০৪ সাল পর্যন্ত জয়পুরের কাচাওয়াহ শাসক ছিলেন। তিনি ১৭৬৪ সালের ডিসেম্বর মাসে জন্মগ্রহণ করেন এবং তার পিতা ছিলেন মাধো সিং। তিনি মহারাজা সাওয়াই জয় সিং ২-এর নাতি ছিলেন। জয়পুরের তিনি হাওয়া মহল নির্মাণের জন্য পরিচিত।

তিনি মেয়ারের মহারানার প্রতাপ সিংয়ের সাথে কোন সম্পর্ক যুক্ত নন।

## আরও দেখুন
* কাচাওয়াহ হাউস
* হাওয়া মহল
## তথ্যসূত্র

## বহিঃসংযোগ

বিষয়শ্রেণী:জয়পুরের মহারাজ
বিষয়শ্রেণী:১৭৬৪-এ জন্ম
বিষয়শ্রেণী:১৮০৩-এ মৃত্যু
কাজিরবাগ ইউনিয়ন

**কাজিরবাগ** বাংলাদেশের ফেনী জেলার অন্তর্গত ফেনী সদর উপজেলার একটি ইউনিয়ন।

## আয়তন
আয়তন: ৩৫৩৫ একর (১৪,.৩১বর্গ কিলোমিটার)।

## জনসংখ্যা
বাংলাদেশের ১৯৯১ লোক গণনা (আদমশুমারী) থেকে কাজীরবাগ ইউনিয়নের জনসংখ্যা ২৫,৫০০।

## অবস্থান ও সীমানা
ফেনী সদর উপজেলার উত্তর-পূর্বাংশে কাজিরবাগ ইউনিয়নের অবস্থান। এ ইউনিয়নের পশ্চিমে ধর্মপুর ইউনিয়ন, দক্ষিণ-পশ্চিমে ফেনী পৌরসভা, দক্ষিণে কালিদহ ইউনিয়ন, পূর্বে ছাগলনাইয়া উপজেলার পাঠাননগর ইউনিয়ন, উত্তরে-পূর্বে সিলোনিয়া নদী ও ফুলগাজী উপজেলার আনন্দপুর ইউনিয়ন এবং উত্তর-পশ্চিমে ভারতের ত্রিপুরা প্রদেশ অবস্থিত।

## প্রশাসনিক কাঠামো
কাজিরবাগ ইউনিয়ন ফেনী সদর উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম ফেনী সদর থানার আওতাধীন। এটি জাতীয় সংসদের ২৬৬নং নির্বাচনী এলাকা ফেনী-২ এর অংশ। এ ইউনিয়নের গ্রামগুলো হল:
* সোনাপুর
* রুহিতিয়া
* শ্রীপুর
* অশ্বদিয়া
* মালিপুর
* কাজিরবাগ
* গিল্লাবাড়িয়া

## শিক্ষা ব্যবস্থা
কাজীরবাগ ইউনিয়নর সাক্ষরতার হার ৫১.৪%।

## শিক্ষা প্রতিষ্ঠান
;কারিগরী শিক্ষা প্রতিষ্ঠান
* ফেনী কম্পিউটার ইনস্টিটিউট

;মাধ্যমিক বিদ্যালয়
* কাজিরবাগ হাজী দোস্ত মুহাম্মদ উচ্চ বিদ্যালয়
* সোনাপুর উচ্চ বিদ্যালয়
* রুহিতিয়া উচ্চ বিদ্যালয়

;প্রাথমিক বিদ্যালয়
* সোনাপুর সরকারি প্রাথমিক বিদ্যালয়
* কাজিরবাগ সরকারি প্রাথমিক বিদ্যালয়
* গিল্লাবাড়িয়া সরকারি প্রাথমিক বিদ্যালয়
* পশ্চিম সোনাপুর সরকারি প্রাথমিক বিদ্যালয়
* অশ্বদিয়া সরকারি প্রাথমিক বিদ্যালয়
* মালিপুর সরকারি প্রাথমিক বিদ্যালয়
* কাজিরবাজার আইডিয়াল কিন্ডারগার্টেন

## খাল ও নদী
কাজিরবাগ ইউনিয়নের উত্তর-পূর্ব দিকে সিলোনিয়া নদী প্রবাহিত হচ্ছে। এছাড়াও পশ্চিম সোনাপুর ও মালিপুর গ্রামের মধ্য দিয়ে কমড়াছড়া খাল প্রবাহিত হচ্ছে।

## হাট-বাজার

* কাজিরবাগ বাজার
* রাণীরহাট বাজার


## দর্শনীয় স্থান
* তৃপ্তি পার্ক
* কাজিরবাগ ইকো পার্ক

## আরও দেখুন
* ফেনী সদর উপজেলা
* ফেনী সদর থানা
* ফেনী জেলা

## তথ্যসূত্র

## বহিঃসংযোগ

বিষয়শ্রেণী:ফেনী সদর উপজেলার ইউনিয়ন
বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
শান্ত কেন মাস্তান

***শান্ত কেন মাস্তান*** হচ্ছে ১৯৯৮ সালে মুক্তিপ্রাপ্ত বাংলাদেশী অপরাধধর্মী চলচ্চিত্র। চলচ্চিত্রটি পরিচালনা করেছেন মনতাজুর রহমান আকবর ও আরমান প্রোডাকশনের ব্যানারে প্রযোজনা করেছেন আরমান। এতে মুখ্য ভূমিকায় অভিনয় করেছেন মান্না ও শাহনাজ, এছাড়াও রাজ্জাক, ডলি জহুর ও হুমায়ুন ফরিদী, দিলদার ও মিশা সওদাগর সহ আরও অনেকে। এটি ১৯৯৭ সালে মুক্তিপ্রাপ্ত ভারতীয় হিন্দি চলচ্চিত্র *জিদ্দি (১৯৯৭)*-এর পুনঃনির্মাণ, যা ১৯৯৮ সালে *ধার্মা* নামে তামিল ভাষায় পুনঃনির্মিত হয়। চলচ্চিত্রটি ৯০ লাখ টাকা বাজেটে নির্মিত হয়ে প্রায় ৮ কোটি টাকা আয় করে।

## কাহিনী সংক্ষেপ
শান্তর ছোট বোন জুঁইকে ধর্ষণের চেষ্টা করে সাদেক। প্রতিশোধ নিতে গিয়ে সাদেককে খুন করে শান্ত। মামলায় সাক্ষী করা হয় শান্তর বাবা উকিল মির্জা সাহেবকে। ছেলেকে আইনের হাতে তুলে দেন মির্জা। চার বছরের সাজা হয় শান্তর। জেলফেরত শান্তকে বাড়ি থেকে তাড়িয়ে দেন মির্জা। মাস্তানির পথ বেছে নেয় শান্ত।

## অভিনয়শিল্পী

* মান্না - শান্ত 
*শাহনাজ - বন্যা
* ডলি জহুর - শান্তর মা
* হুমায়ুন ফরিদী - জাফর
* রাজ্জাক - উকিল মির্জা
* মিশা সওদাগর - মজিদ
*নাসরিন - জুঁই
* দিলদার
* সুরুজ বাঙ্গালী
* কাবিলা - মিস্টার লাল
*ইলিয়াস কোবরা
* ড্যানি রাজ
*সিরাজ হায়দার
* কমল
* আমীর সিরাজী
* সৈয়দ আখতার আলী
* নার্গিস আক্তার মর্জিনা


## তথ্যসূত্র


## বহিঃসংযোগ

* 
* 

বিষয়শ্রেণী:১৯৯৮-এর চলচ্চিত্র
বিষয়শ্রেণী:মনতাজুর রহমান আকবর পরিচালিত চলচ্চিত্র
বিষয়শ্রেণী:১৯৯০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:বাংলাদেশী প্রণয়ধর্মী নাট্য চলচ্চিত্র
বিষয়শ্রেণী:বাংলাদেশী অপরাধমূলক চলচ্চিত্র
বিষয়শ্রেণী:বাংলাদেশী মারপিটধর্মী চলচ্চিত্র
সুজান পিটার্স

**সুজান পিটার্স** (; জন্ম: সুজান কার্নাহান; ৩ জুলাই ১৯২১ - ২৩ অক্টোবর ১৯৫২) ছিলেন একজন মার্কিন অভিনেত্রী। তিনি মঞ্চ ও টেলিভিশনের পাশাপাশি বিশের অধিক চলচ্চিত্রে অভিনয় করেছেন। শুরুর দিকে ছোট চরিত্রে অভিনয় করলেও ১৯৪০-এর দশকে তিনি নিজেকে গুরুত্বপূর্ণ নাট্যধর্মী অভিনেত্রী হিসেবে প্রতিষ্ঠিত করে তুলেন।

ওয়াশিংটনের স্পোকেনে জন্মগ্রহণকারী পিটার্স হাই স্কুলে পড়াশুনা শেষ করে অস্ট্রীয় মঞ্চ পরিচালক মাক্স রাইনহার্টের সাথে অভিনয় বিষয়ে পাঠগ্রহণ করেন এবং ওয়ার্নার ব্রস. পিকচার্সের সাথে চুক্তিবদ্ধ হন। তিনি কয়েকটি ক্ষুদ্র চরিত্রে কাজ করার পর *সান্তা ফে ট্রেইল* (১৯৪০) চলচ্চিত্রে ছোট পার্শ্ব ভূমিকায় অভিনয়ের সুযোগ পান। ওয়ার্নার ব্রসের হয়ে তার শেষ চলচ্চিত্র ছিল হামফ্রি বোগার্ট ও রিচার্ড ট্র্যাভিসের সাথে নোয়া চলচ্চিত্র *[[দ্য বিগ শট]]* (১৯৪২)। ওয়ার্নার ব্রস পরবর্তীতে আর তার সাথে চুক্তি নবায়ন করে নি।

১৯৪২ সালে পিটার্স *টিশ* ছবিতে পার্শ্ব চরিত্রে অভিনয় করেন এবং মেট্রো-গোল্ডউইন-মেয়ারের সাথে চুক্তিবদ্ধ হন। একই বছর তিনি মেরভিন লেরয় পরিচালিত নাট্যধর্মী *[[র‍্যান্ডম হারভেস্ট (চলচ্চিত্র)|র‍্যান্ডম হারভেস্ট]]* চলচ্চিত্রে চরিত্র অভিনেত্রী ভূমিকায় অভিনয় করেন এবং শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। এই কাজের মাধ্যমে তিনি নিজেকে নাট্যধর্মী অভিনেত্রী হিসেবে প্রতিষ্ঠিত করেন। পিটার্স পরবর্তীতে এমজিএমের কয়েকটি চলচ্চিত্রে প্রধান চরিত্রে কাজ করেন, তন্মধ্যে উল্লেখযোগ্য হল প্রণয়ধর্মী হাস্যরসাত্মক *ইয়ং আইডিয়াস* (১৯৪৩), ও যুদ্ধভিত্তিক চলচ্চিত্র *অ্যাসাইনমেন্ট ইন ব্রিটানি* (১৯৪৩), *সং অব রাশিয়া* (১৯৪৪), ও *কিপ ইওর পাওডার ড্রাই* (১৯৪৫)।

## তথ্যসূত্র

## বহিঃসংযোগ

* 
* 

বিষয়শ্রেণী:১৯২১-এ জন্ম
বিষয়শ্রেণী:১৯৫২-এ মৃত্যু
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:ফরাসি বংশোদ্ভূত মার্কিন ব্যক্তি
বিষয়শ্রেণী:ওয়াশিংটনের অভিনেত্রী
বিষয়শ্রেণী:ক্যালিফোর্নিয়ায় সংক্রামক রোগে মৃত্যু
বিষয়শ্রেণী:গ্লেনডেলের ফরেস্ট লন মেমোরিয়াল পার্কে সমাধিস্ত
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন মঞ্চ অভিনেত্রী
বিষয়শ্রেণী:১৯৫২-এ আত্মহত্যা
বিষয়শ্রেণী:বৃক্কের রোগে মৃত্যু
বিষয়শ্রেণী:মেট্রো-গোল্ডউইন-মেয়ারের চুক্তিবদ্ধ শিল্পী
বিষয়শ্রেণী:অনাহারে আত্মহত্যা
বিষয়শ্রেণী:ক্যালিফোর্নিয়ায় আত্মহত্যা
বিষয়শ্রেণী:ক্যালিফোর্নিয়ায় নিউমোনিয়ায় মৃত্যু
আবদুর রউফ (রাজনীতিবিদ)

**আবদুর রউফ** (জন্ম: ১২ নভেম্বর ১৯৫৪) বাংলাদেশের কুষ্টিয়া-৪ আসনের সাবেক সংসদ সদস্য। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

## জন্ম ও শিক্ষাজীবন
আবদুর রউফের পৈতৃক বাড়ি কুষ্টিয়া জেলার কুমারখালী উপজেলার বাঁশগ্রামে। কলেজে অধ্যয়নরত সময় থেকেই তিনি সক্রিয়ভাবে রাজনীতির সাথে জড়িত। তিনি স্নাতকোত্তর ডিগ্রি অর্জন করেছেন।

## কর্মজীবন
পেশায় ব্যবসায়ী আবদুর রউফ রাজনীতির সঙ্গে সক্রিয় ভাবে যুক্ত আছেন।

২০১৪ সালের দশম জাতীয় সংসদ নির্বাচনে তিনি কুষ্টিয়া-৪ আসন থেকে আওয়ামী লীগের প্রার্থী হিসেবে সংসদ সদস্য নির্বাচিত হন।

সংসদ সদস্য হওয়ার পূর্বে তিনি কুমারখালী উপজেলা পরিষদের চেয়ারম্যান হিসেবে দায়িত্ব পালন করেছিলেন।

২০২৪ সালের দ্বাদশ জাতীয় সংসদ নির্বাচনে তিনি কুষ্টিয়া-৪ আসন থেকে স্বতন্ত্র প্রার্থী হিসেবে সংসদ সদস্য নির্বাচিত হন।

৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।

## তথ্যসূত্র

## বহিঃসংযোগ
* ১০ম জাতীয় সংসদের নির্বাচিত সংসদ সদস্যদের তালিকা 

বিষয়শ্রেণী:১৯৫৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দশম জাতীয় সংসদ সদস্য
বিষয়শ্রেণী:কুষ্টিয়া জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদের স্বতন্ত্র সদস্য
বিষয়শ্রেণী:কুমারখালী উপজেলার ব্যক্তি
বিষয়শ্রেণী:উপজেলা পরিষদের চেয়ারম্যান
আলী আজগার টগর

**মো: আলী আজগার** (জন্ম: ১৫ সেপ্টেম্বর ১৯৬৪) বাংলাদেশের চুয়াডাঙ্গা-২ আসনের সাবেক সংসদ সদস্য। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

## জন্ম ও শিক্ষাজীবন
মো: আলী আজগারের পৈতৃক বাড়ি চুয়াডাঙ্গা জেলার দামুরহুদা উপজেলার দর্শনা পুরাতন বাজার এলাকায়। তিনি স্নাতক ডিগ্রি অর্জন করেছেন।

## কর্মজীবন
আলী আজগার ২০০৮ সালের নবম, ২০১৪ সালের দশম, ২০১৮ সালের একাদশ ও ২০২৪ সালের দ্বাদশ জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে চুয়াডাঙ্গা-২ আসন থেকে সংসদ সদস্য নির্বাচিত হন।

৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।

## তথ্যসূত্র

## বহিঃসংযোগ
* ১০ম জাতীয় সংসদের নির্বাচিত সংসদ সদস্যদের তালিকা 

বিষয়শ্রেণী:১৯৬৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দশম জাতীয় সংসদ সদস্য
বিষয়শ্রেণী:একাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:নবম জাতীয় সংসদ সদস্য
বিষয়শ্রেণী:খুলনা বিভাগের রাজনীতিবিদ
বিষয়শ্রেণী:চুয়াডাঙ্গা জেলার ব্যক্তি
আব্দুল হাই (ঝিনাইদহের রাজনীতিবিদ)

**মো: আব্দুল হাই** (১ মে ১৯৫২ – ১৬ মার্চ ২০২৪) বাংলাদেশি রাজনীতিবিদ। তিনি ঝিনাইদহ-১ আসনের সাবেক সংসদ সদস্য এবং সাবেক মৎস্য ও প্রাণী সম্পদ প্রতিমন্ত্রী।

## প্রাথমিক জীবন
আব্দুল হাই ১ মে ১৯৫২ সালে ঝিনাইদহ জেলা'র শৈলকুপা উপজেলার,মির্জাপুর ইউনিয়ন এর মোহাম্মদপুর গ্রামে জন্মগ্রহণ করেন। তার পিতা ফয়জুদ্দীন মোল্লা ও মাতার ছকিরন নেছা দম্পতির তিন ছেলে ও দুই মেয়ের মধ্যে সবার ছোট তিনি। তিনি ১৯৬৭ সালে এসএসসি পরীক্ষায় উত্তীর্ণ হয়ে ঝিনাইদহ সরকারি কেসি কলেজে ভর্তি হন।

বিবাহিত জীবনে তার এক মেয়ে এবং ২ ছেলে।

## রাজনৈতিক জীবন
পেশার ব্যবসায়ী মো: আব্দুল হাই রাজনীতির সঙ্গে সক্রিয় ভাবে যুক্ত আছেন। তিনি ১৯৬৮ সালে মহকুমা ছাত্রলীগের সহ-সভাপতি ও ১৯৬৯ সালে সরকারি কেসি কলেজ ছাত্র সংসদের ভিপি নির্বাচিত হন। একই বছর তিনি বৃহত্তর যশোর জেলা ছাত্রলীগের সহসভাপতি নির্বাচিত হন।

১৯৭১ সালে স্বাধীনতা যুদ্ধ শুরু হলে তিনি ঝিনাইদহে স্বাধীন বাংলার প্রথম পতাকা উত্তোলন করেন। দেশ স্বাধীনের পর তিনি ঝিনাইদহ যুবলীগের আহ্বায়ক ও ১৯৭৩ সালে যুবলীগের মহকুমা সভাপতি হিসেবে দায়িত্ব পালন করেন।

১৯৮৭ সালে তিনি ঝিনাইদহ জেলা আওয়ামী লীগের সাংগঠনিক সম্পাদক ও ১৯৯৮ সালে সাধারণ সম্পাদক নির্বাচিত হন।

২০০১ সালের অষ্টম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে ঝিনাইদহ-১ আসন থেকে সংসদ সদস্য নির্বাচিত হন।

২০০৫ সালে আব্দুল হাই ঝিনাইদহ জেলা আওয়ামী লীগের সভাপতি হিসেবে নির্বাচিত হন এবং মৃত্যুর আগপর্যন্ত দায়িত্ব পালন করেন।

২০০৮ সালের নবম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে ঝিনাইদহ-১ আসন থেকে সংসদ সদস্য নির্বাচিত হন।

১৬ সেপ্টেম্বর ২০১২ থেকে ২১ নভেম্বর ২০১৩ সাল পর্যন্ত তিনি মৎস্য ও প্রাণী সম্পদ প্রতিমন্ত্রী হিসেবে দায়িত্ব পালন করেন।

২০১৪ সালের দশম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে ঝিনাইদহ-১ আসন থেকে সংসদ সদস্য নির্বাচিত হন।

২০১৮ সালের একাদশ জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে ঝিনাইদহ-১ আসন থেকে সংসদ সদস্য নির্বাচিত হন।

২০২৪ সালের দ্বাদশ জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে ঝিনাইদহ-১ আসন থেকে সংসদ সদস্য নির্বাচিত হন।

## মৃত্যু
আব্দুল হাই ১৬ মার্চ ২০২৪ সালে স্থানীয় সময় সকাল ৬টায় থাইল্যান্ডের ব্যাংককের বামরুণগাদ হাসপাতালে চিকিৎসাধীন অবস্থায় মৃত্যুবরণ করেন।

## তথ্যসূত্র

বিষয়শ্রেণী:১৯৫২-এ জন্ম
বিষয়শ্রেণী:২০২৪-এ মৃত্যু
বিষয়শ্রেণী:ঝিনাইদহ জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:নবম জাতীয় সংসদ সদস্য
বিষয়শ্রেণী:দশম জাতীয় সংসদ সদস্য
বিষয়শ্রেণী:একাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:মুক্তিবাহিনীর কর্মকর্তা
বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
বিষয়শ্রেণী:সরকারি কেশব চন্দ্র কলেজের প্রাক্তন শিক্ষার্থী